༈ ཕུར་མོའི་ཀླུ་བདུད་ཀྱི་གསོལ་ཁ་ནི། རཾ་ཡཾ་ཁཾ་གིས་གཏོར་མའི་དངོས་འཛིན་བསྲེགས་
གཏོར་བཀྲུས། ཧཱུཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་གཏོར་མ་ཁ་
དོག་དྲི་རོ་རེག་བྱ་ཕུན་སུམ་ཚོགས་པའི་སྟེང་ཨོཾ་ཨཱཿཧཱུཾ་གིས་མཚན་པ་ལས་འོད་ཟེར་
འཕྲོས། འཁོར་འདས་ཀྱི་བཅུད་ཐམས་ཅད་བསྡུས་ནས་ཡི་གེ་གསུམ་ལ་ཐིམ་པ་འོད་
དུ་ཞུ་ནས་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུཾ་ལན་གསུམ་གྱིས་བྱིན་གྱིས་བརླབས།
ཀྱེ། གངས་ཅན་སྨན་ལྗོངས་ས་ཡི་བྱེ་བྲག་གི །དབུ་རུ་མལ་གྲོ་རྐྱང་བུའི་སྐྱེད་ཚལ་
ནས། །ཀླུ་རྒྱལ་རྒྱུན་དལ་དུང་སྐྱོང་འཁོར་དང་བཅས། །གནས་ནས་ཐོགས་པ་མེད་
468

ལྷུན་གྲུབ་དགའ་བའི་ཚལ་གྱི་ཆོས་སྲུང་འགའ་ཞིག་གི་མཆོད་གཏོར་འབུལ་ཚུལ་ལས་བཞི་ལྷུན་གྲུབ།
༼༡༡༽
(༢༢༦བ)པར་གཤེགས་སུ་གསོལ། །དུས་གསུམ་སངས་རྒྱས་པདྨ་སཾ་བྷ་ཝས། །བཀའ་
བསྒོས་དམ་བཞག་གསང་བའི་མཚན་བཏགས་པ། །ཀླུ་ཡི་སྡེ་དཔོན་རྡོ་རྗེ་དྲག་པོ་
རྩལ། །རྫུ་འཕྲུལ་ཤུགས་ཀྱིས་གནས་ནས་ད་ཚུར་སྤྱོན། །མངའ་བདག་བཙད་པོ་ཁྲི་
སྲོང་ལྡེའུ་བཙན་གྱིས། །གྲོགས་སུ་བཀུག་ནས་གཙུག་ལག་སྲུང་མ་རུ། །ཉེར་བསྐོས་
རྒྱུན་དལ་མཚན་གསོལ་གདེངས་ཅན་དབང་། །དགྱེས་པའི་ཚུལ་གྱིས་གནས་འདིར་
གཤེགས་སུ་གསོལ། །འཕྱིང་ཡུལ་རྨིས་རིས་གཞི་བདག་ཅེས་གྲགས་པ། །འོལ་ཁར་
ཁྱེ་ཆུང་གཡུ་ཡི་ཟུར་ཕུད་ཅན། །གསེར་པོ་སྟོང་དུ་ཕུར་མོ་ཀླུ་བདུད་ནག །སྔོན་
གྱི་དམ་ཚིག་དགོངས་ལ་གཤེགས་སུ་གསོལ། །གསང་བའི་ཕོ་བྲང་གཡུ་ཡི་སྒྲོན་མ་
དང་། །གངས་དཀར་ཤེལ་གྱི་གནས་མཆོག་དམ་པ་ནས། །ཀླུ་ཆེན་ལྟོ་དཀར་མགོ་
བོ་མཁའ་ལ་བསྙེག །གནས་དང་ཡུལ་གྱི་གཞི་བདག་ད་ཚུར་སྤྱོན། །ནཱ་ག་རཱ་ཛ་
ས་མ་ཡ་ཛཿ ཛཿ བཟའ་ཤིང་རྐང་འཐུང་ཕྲེང་བས་ཡོངས་སུ་བསྐོར། །སྤང་ལྗོངས་
མེ་ཏོག་མཚོ་རྫིང་ལྟེང་ཀ་ཅན། །རིན་ཅེན་ཕོ་བྲང་དབུས་ན་པད་ཟླ་ལ། །ཀླུ་རྒྱལ་
འཁོར་བཅས་བརྟན་པ་བཞུགས་སུ་གསོལ། །གོང་གི་སྔགས་གཤམ་དུ་ཏིཥྛ་ལྷན། གཡའ་
གངས་རྙོག་བྲལ་དྭངས་བསིལ་ཆུ་ཀླུང་ལ། །ཙནྡན་གུར་ཀུམ་གྱིས་བྲན་མཆོད་ཡོན་
བཤམས། །པདྨ་ཨུཏྤལ་ཨུ་དུམ་ཝཱ་ར་སོགས། །ཆུ་དང་ཐང་ལས་སྐྱེས་པའི་མེ་ཏོག་
བཀྲ། །དྲི་ཞིམ་ཤིང་རིས་སྨན་སྣ་བསྲེགས་པ་ཡི། །བསངས་ཀྱི་དུད་པ་ཆུ་འཛིན་
ལང་ལོང་བཞིན། །ཉི་ཟླ་ནོར་བུའི་འོད་དང་རྩི་དམར་གྱི། །སྣང་གསལ་སྒྲོན་མེས་
མུན་པའི་གོ་སྐབས་འཕྲོག །ག་པུར་གུར་གུམ་ལ་སོགས་དྲི་ཞིམ་པོ། །ཡིད་འོང་
སྐུ་ལ་བྱུག་པའི་རྫས་སུ་སྦྱར། །དཀར་གསུམ་དངར་གསུམ་(༢༢༧ན)ཤིང་ཏོག་འབྲུ་
སྣའི་རིགས། །རོ་བརྒྱ་ལྡན་པ་ལྷ་མིའི་བཟའ་བཅའ་གོས། །སིལ་སྙན་པི་ཝཾ་གླིང་བུ་
ཏིང་ཏིང་ཤགས། །སྙན་གྱི་དབང་པོར་འཇེབས་པ་རོལ་མོའི་སྒྲ། །གཟུགས་མཛེས་
སྐད་སྙན་དྲི་ངད་བཟང་པོའི་ཆབ། །རོ་བདའི་རིག་འཇམ་འདོད་ཡོན་མཆོད་པ་
འབུལ། །གོང་གི་སྔགས་གཤམ་དུ་ས་པ་རི་ཝཱ་ར་ཨཉྙཾ་ནས་ཤབྡའི་བར་དང་། རཱུ་པ་ནས་པཱ་
469

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ད༽
ཤྱའི་བར་གྱིས་མཆོད། རྒྱལ་སྲིད་སྣ་བདུན་ཉེ་བའི་རིན་ཅེན་བདུན། །བཀྲ་ཤིས་རྫས་
རྟགས་ལྷ་ཀླུ་མིའི་ནོར་བུ། །འཕན་གདུགས་བླ་བྲེ་དར་ཟབ་ལྡ་ལྡི་སོགས། །སྲིད་པའི་
འབྱོར་བ་མ་ལུས་འབུལ་གྱིས་བཞེས།
,、。,༽ nT" D
JIR Ä) u)
2a{
།གོང་གི་སྔགས་གཤམ་དུ་ཨུ་པ་ས་བྷ་རཏྣ་ཨཏྟ་མངྒ་
ལ་ཀཱ་མ་གུ་ཎ་སརྦ་བྷུ་ཏི་པཱུ་ཛ་ཏེ་ཨཱཿཧཱུཾ། དཀར་གསུམ་དངར་གསུམ་རྩི་སྨན་དང་
སྦྱར་བའི། །གཙང་ཞིང་གྱ་ནོམ་མཆོད་གཏོར་རྒྱན་ལྡན་པ། །མི་ཟད་བདུད་རྩིའི་རྒྱ་
མཚོར་བྱིན་བརླབས་ནས། །ཀླུ་རྒྱལ་འཁོར་དང་བཅས་ལ་འབུལ་གྱིས་བཞེས། །གོང་
གི་སྔགས་གཤམ་དུ་ཨོཾ་ཧི་ལི་ཧི་ལི་མ་ཧཱ་ཧི་ལི་ཕྲུ་ཕུ་སྭཱ་ཧཱ། ཨོཾ་བྷཀྵ་ཡ་བྷཀྵ་ཡ་ས་མ་
ཡ་ཏིཥྛ་ཕྲུ་ཕུ་སྭཱ་ཧཱ། ལན་གསུམ་གྱིས་གཏོར་མ་འབུལ། ག་པུར་གུར་ཀུམ་ཙནྡན་དཀར་
དམར་དང༌། །ཛ་ཏི་ཆུ་སྲིན་སྡེར་མོ་དབང་ལག་མཚལ། །དུང་གཟི་དར་དམར་ཞོ་
ཤ་རྣམ་པ་བཞི། །པུ་ཤེལ་ཙེ་དང་སྒྲོ་མདོངས་དར་སྣ་ལྔ། །ཐང་ལོ་སྨྱུག་ལོ་རྡོ་རྒྱུས་
སྤོས་དཀར་དང་། །མངར་གསུམ་མེ་ཏོག་སྣ་ཚོགས་ཤིང་ཏོག་རིགས། །རིན་ཅེན་
རྒྱ་མཚོའི་ལྦུ་བ་གེ་སར་གསུམ། །སླེ་ཏྲེས་ལི་ཤི་སུག་སྨེལ་ཟི་ར་དཀར། །ཨུཏྤལ་སྔོན་
པོ་སྤང་སྤོས་ཨ་བར་སྐྱུར། །ཏིལ་དཀར་ཐལ་ཀ་རྡོ་རྗེ་རྒུན་འབྲུམ་དང་། །སོ་མ་ར་
ཙ་ཤིང་དངར་ཀ་པེད་དང་། །ཀཎྜ་ཀ་རི་རུ་རྟ་ཀ་ཀོ་ལ། །གུ་ཡུ་ཨ་འབྲས་ཤ་(༢༢༧བ)
འབྲས་ཨ་ཀ་རུ། །འདམ་བུ་ཀ་ར་འབྲུ་སྣ་ཀླུ་སྨན་རྣམས། །ར་དཀར་བ་དམར་འོ་
མ་གཙང་མ་དང་། །སྦྱར་བའི་གསེར་སྐྱེམས་མཆོད་པ་དམ་པ་འདི། །ཀླུ་རྒྱལ་རྒྱུན་
དལ་སྐུ་སྟོད་ལྷ་ཡི་གཟུགས། །སྐུ་སྨད་ལྟོ་འགྲོ་སྦྲུལ་མགོ་གདེངས་ཀ་དགུ། །གཡུ་ཡི་
སྨིན་མ་དུང་སོགས་གསེར་གྱི་ལག །རྔུལ་བའི་བདུད་རྩིའི་ཟིལ་མ་སྐུ་ལ་འཕྲོ། །རིན་
ཅེན་རྒྱན་དང་དར་གྱི་ན་བཟའ་ཀླུབས། །ཕྱག་གཉིས་ཡིད་བཞིན་ནོར་བུ་ཤིང་ལོ་
འཛིན། །རི་རབ་སྟེགས་བྱས་མཇུག་མ་རྒྱ་མཚོར་བརྐྱང༌། །རིགས་བཞིའི་ཀླུ་ཡི་སྡེ་
དཔོན་ཆེན་པོ་ལ། །འོ་ཆོལ་སྨན་གྱི་མཆོད་པ་དམ་པ་འབུལ། །བཞེས་ནས་བདག་
སོགས་མི་ནོར་ཡོན་བདག་གིས།། །འགལ་འཁྲུལ་ཉམས་ཆགས་ཐམས་ཅད་བྱང་ཞིང་
lohl}N
དག །ཚེ་དཔལ་ལོངས་སྤྱོད་ཐམས་ཅད་འཕེལ་བར་མཛོད། །བློ་ཀ་གཅིག་པོ་འདི་འོག་མ་
470

ལྷུན་གྲུབ་དགའ་བའི་ཚལ་གྱི་ཆོས་སྲུང་འགའ་ཞིག་གི་མཆོད་གཏོར་འབུལ་ཚུལ་ལས་བཞི་ལྷུན་གྲུབ། ༼༡༡༽
རྣམས་ལ་འགྲེ། མཛེས་པའི་སྲིང་མོ་ཀླུ་ཡི་ན་ཆུང་བཞི། །འཕྲུལ་གྱི་མེ་ལོང་འཛིན་ཅིང་
གསེར་སྐེད་བཅིངས། །སྙན་པའི་གླུ་ལེན་ཟས་ནོར་ཆུང་སྲིད་སྤེལ། །འཁོར་གྱི་གཡོག་
མོ་བཞི་དང་བཅས་པ་ལ།×།ཀླུ་རྒྱལ་བཙུན་མོ་སྨན་གཅིག་འཕྲུལ་མོ་ཆེ། །གནག་སྣུམ་
དབུ་སྐྲ་གཡུ་ཡི་ལན་ཚར་ཅན། །གཟི་མཆོང་སྤེལ་མའི་དོ་ཤལ་གསེར་གྱི་རྒྱན། །དར་
དཀར་ན་བཟའ་བུམ་པ་འཛིན་པ་ལ།×།གཡས་ཀྱི་རུ་འདྲེན་རྨོས་མདའ་ཕག་ཚང་
ཀླུ། །སྔུན་གྱི་སྣ་འདྲེན་མེར་མ་སྟེང་གི་ཀླུ། །སླད་ཀྱི་རྗེས་འབྲང་ནག་པོ་ཀློང་གདོལ་
ཀླུ། །གཡོན་གྱི་རུ་འདྲེན་བྲག་དམར་རྫོང་གི་ཀླུར།×།ཀླུ་རྒྱལ་བཞུགས་གནས་གཅིག་ཏུ་
མ་ངེས་པ། །སྟོན་དཔྱིད་དབྱར་གསུམ་ཟ་ཁུར་རྐྱང་བུའི་ཚལ། ། དཀོར་ནོར་ལོངས་
སྤྱོད་ཐམས་ཅད་སྐྱོང་བའི་ས། །འོན་བུ་སྡིང་སྡིང་གཡའ་མོ་འབྲོག་སྐྱོང་བ། །འབྲུ་
ཡི་བང་མཛོད་སྤེལ་དང་གཡང་ཁུག་ནས། །བྱང་ཚལ་ནགས་མའི་རྫོང་(༢༢༨ན)དུ་སྐྱོ་
སང་མཛད། །དབུ་རུའི་ཀླུངས་བརྒྱུད་ཟལ་མོའི་སྒང་ལ་བཞུགས། །འབྲས་ཀྱི་ཤུལ་
ཞིང་འབེབས་པ་ཕག་ཚང་ཀླུ། དགུན་གྱི་བཞུགས་ས་ཀླུ་ཤོད་འོན་བུའི་ཚལ། །ཕོ་
བྲང་ནང་ན་བཞུགས་པའི་གཙོ་འཁོར་དང༌། །ཀླུ་ཡི་རྒྱལ་པོ་བརྒྱད་དང་བཤན་པ་
བཞི། །བློན་པོ་བཞི་དང་ཀླུ་སྨན་རྒྱལ་མོར་བཅས། །ལྕགས་རིའི་ནང་གནས་བྲག་
དམར་ཐོག་རྗེ་བཙན། །འཕྲང་པའི་བྲག་བཙན་སྐྱེས་བུ་ཀླུ་བཙན་ཆེ། །རང་རང་སོ་
སོའི་གནས་དང་ཡུལ་ཕྱོགས་དང༌། །ས་གཞི་རི་ཀླུངས་གང་བཞུགས་ཚོགས་རྣམས་
ལ།×།སྔོན་ཚེ་གསང་བདག་དྲེགས་པ་ཀུན་འདུལ་དང་། །རྟ་མཆོག་རྒྱལ་པོ་པདྨ་ཀ་
ར་ཡི། །དོང་སྤྲུག་ལ་སོགས་ཞི་ཁྲོའི་དཀྱིལ་འཁོར་ལ། །བརྟེན་ནས་དབང་བསྐུར་
དམ་ལ་མ་བཏགས་སམ། །ཚངས་པ་ལྷ་ཡི་མེ་ཏོག་ལ་སོགས་པ། །རྗེ་འབངས་
ཉེར་ལྔ་སོ་ཟུར་མྱང་ཆོས་དབང༌། །བཀའ་གཏེར་བརྒྱུད་པའི་རིགས་འཛིན་གྲངས་
མེད་ཀྱིས། །དམ་ལ་བཏགས་པའི་ཀླུ་རྒྱལ་འཁོར་བཅས་རྣམས། །སྤུར་རྒྱལ་བོད་ཀྱི་
རྒྱལ་ཁམས་འདི་ཉིད་དུ། །ཆར་ཆུ་དུས་འབབ་ལོ་ཏོག་རྩི་ཤིང་དང་། །ནགས་ཚལ་
རྩྭ་དང་ལུ་མ་ཆུ་མིག་འཕེལ། །ལོ་ཏོག་འབྲས་བུ་དུས་སུ་སྨིན་པར་མཛོད། །ལྷ་ས་
471

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ད༽
བསམ་ཡས་མཐའ་འདུལ་ཡང་འདུལ་སོགས། །ཕན་བདེའི་རྩ་ལག་གཙུག་ལག་
ཆོས་འཁོར་དང༌། །མདོ་སྔགས་མཆོད་གནས་སྡེ་གཉིས་ཐོས་བསམ་སྒོམ། །བྱ་བ་
ལས་ཀྱི་འཁོར་ལོས་དར་བར་མཛོད། །ས་དབང་རྒྱལ་པོའི་ལུགས་གཉིས་བཀའ་
ཁྲིམས་བཙན། །འབངས་རྣམས་སྒོ་གསུམ་བདེ་བའི་ཚོར་བ་མྱང་། །མཐའ་དམག་
ནད་རིམས་བཀྲེས་ཕོང་སྡུག་བསྔལ་ཞི། །ཕྱོགས་བཞིའི་ལོངས་སྤྱོད་ཐམས་ཅད་འདུ་
བར་མཛོད། །ཁྱད་པར་སྔགས་འཆང་བདག་ཅག་མི་ཕྱུགས་དང་། །གྲོང་དང་གྲོང་
ཁྱེར་དགོན་གནས་སྡེ་རྣམས་ཀྱི། །དཀར་དམར་ཐབ་གཞོབ་ས་གཉན་བརྐོས་ཤིང་
དྲས། : །ཤིང་གཉན་བཅད་གཏུབས་རྡོ་གཉན་ཚལ་བར་གཤགས། །མཚོ་ལ་རྫས་ངན་
གཏད་སེལ་དམེ་མནོལ་མཛེ། །ཡུགས་ས་རོ་སོགས་མི་གཙང་རྫས་ཀྱིས་འབགས། །སྐུ་
གསུང་ཐུགས་ལ་ཕོག་ཀུན་བཟོད་(༢༢༨བ)བཞེས་ནས། །འཁོན་བཟུང་བསམ་ངན་སྦྱོར་
རྩུབ་ཞི་བར་མཛོད། །བན་བོན་སྔགས་པས་སྐམ་གཤེར་གཏད་པ་ལ། །བརྟེན་ནས་
ཟོས་པ་སྐྱུགས་ལ་བསྡམས་པ་གློད། །བཅིངས་པ་ཁྲོལ་ལ་ནུས་པ་རུལ་ཞིང་ཤིག །ཤི་
བ་བསོས་ལ་གནོད་པ་མེད་པར་མཛོད། །མདོར་ན་བཅོལ་བའི་འཕྲིན་ལས་མ་ལུས་
པ། །ཐོགས་པ་མེད་པར་ལྷུན་གྱིས་གྲུབ་པ་དང༌། །ཕྱོགས་དུས་གནས་སྐབས་མཐའ་
དག་བདེ་ལེགས་པའི། །བཀྲ་ཤིས་དཔལ་གྱིས་དུས་ཀུན་ཁྱབ་པར་མཛོད། །ཕུར་མོ་ཀླུ་
བདུད་ཀྱི་གསོལ་མཆོད་རྒྱས་པ་ཞིག་དགོས་ཞེས་སྨྱོས་བཙུན་ཆོས་རྗེ་དབང་རྒྱལ་ལྷུན་གྲུབ་ཀྱིས་བསྐུལ་
བ་ལྟར་ཡིག་རྙིང་ཞིག་འདུག་པར་གཞི་བྱས་ཟ་ཧོར་གྱི་བནྡེས་སྦྱར་བའི་ཡི་གེ་པ་ནི་འཆམས་དཔོན་དགེ་
སློང་ངག་དབང་དཀོན་ཅོག་གོ། །།
“